《赠善庆堂主人夏元富》
宋代·孙觌

居士藏修洞庭野，新架虚堂殊潇洒。闲门开傍橘柚林，万颗千株映青赭。

居士优游每不出，左列图书右盏斝。逢迎自觉青眼众，来往应知白丁寡。

莓苔经雨上石砌，萝薜迎风拂檐瓦。素闻平生剩积善，馀庆当传累世下。

醉挥健笔赋新诗，辄赠堂中乐居者。

作者简介：孙觌dí（1081～1169）字仲益，号鸿庆居士，常州晋陵（今江苏武进）人。孝宗乾道五年卒，年八十九（《直斋书录解题》卷一八）。孙觌为人依违无操，早年附汪伯彦、黄潜善，诋李纲，后复阿谀万俟卨，谤毁岳飞，《宋史》无传。孙觌善属文，尤长四六。著有《鸿庆居士集》、《内简尺犊》传世。